Jóhann Eyfells lést í Texas í gær . Skjáskot úr An Afternoon with Jóhann Eyfells Myndhöggvarinn Jóhann Eyfells er látinn , 96 ára að aldri . Hann lést á hjúkrunarheimili í Fredericksburg í Texas í Bandaríkjunum í gær , að því er fram kemur í Morgunblaðinu . Á vef Listasafns Reykjavíkur kemur fram að Jóhann hafi fyrst lagt stund á arkitektúr og útskrifast af því sviði árið 1953 . Ellefu árum síðar hafi hann útskrifast með meistaragráðu í myndlist . „ Tilraunir leiddu Jóhann að stíl sem hann kallar „ receptúalisma “ en þar renna að hans sögn þrjú kerfi í eitt : Vísindi , heimspeki og dulhyggja . “ Íslandsvarðan sem stendur við Sæbraut í Reykjavík . Listasafn Reykjavíkur Jóhann kynntist eiginkonu sinni , Kristínu Halldórsdóttur myndlistarmanni , á Kaliforníuárunum , en Kristín lést árið 2002 . Á sjöunda áratugnum voru hjónin mjög áberandi í íslensku listalífi . Meðal listaverka Jóhanns er bronsverkið Íslandsvarðan sem stendur við Sæbraut í Reykjavík . Sonur Jóhanns og Auðar Halldórsdóttur er Ingólfur Eyfells , fæddur 1945 , verkfræðingur í Garðabæ .